**Obrazloženje godišnjeg izvještaja o izvršenju financijskog plana sastoji se od obrazloženja općeg i posebnog dijela o izvršenju financijskog plana.**

**OBRAZLOŽENJE OPĆEG DIJELA IZVJEŠTAJA O IZVRŠENJU FINANCIJSKOG PLANA DOMA ZDRAVLJA KORČULA**

1. Obrazloženje ostvarenja prihoda i rashoda, primitaka i izdataka u izvještajnom razdoblju
2. Obrazloženje prenesenog manjka odnosno viška iz prethodne godine i viška odnosno manjka za prijenos u slijedeću godinu

Ukupno planirani prihodi i primici za 2024. god. 4.112.321,63 €

Ukupno ostvareni prihodi za razdoblje 01.01.2024.-30.06.2024 god. 1.759.429,33 €

Ukupno planirani rashodi i izdaci  za 2024. god. 3.866.820,00 €

Ukupno ostvareni rashodi za razdoblje 01.01.2024.-30.06.2024. god. 1.924.704,19 €

Manjak prihoda i primitaka za razdoblje 01.01.2024.-30.06.2024. iznosi 165.274,86 €.

Preneseni manjak iz prethodne godine iznosi 246.231,85 €

Manjak prihoda i primitaka za pokriće u slijedećem razdoblju iznosi 411.506,71 €

Rashodi budućih razdoblja na 30.06.2024. god. iznosili su 21.990,98 €

Obračunati prihodi – nenaplaćeni na 30.06.2024. god. iznosili su 500.086,47 €

Općenito, znači da vrijedi za sve izvore financiranja, s obzirom na modificirano načelo evidentiranja događaja, rashoda i izdataka, prihoda i primitaka, dinamika plaćanja (na koju nemamo utjecaja) utječe na iznos prihoda svakog izvora, a rashodima  koje ne možemo  pokriti prihodima pojedinog izvora povećavamo manjak u izvoru Prihodi za posebne namjene. Za navedeno je najbolji pokazatelj iznos obračunatih prihoda.

Manjak prihoda i primitaka  za 2024. god. u iznosu 165.274,86 € proizlazi iz  slijedećih razloga:

-temeljem Zakona o plaćama u državnoj službi i javnim službama s kraja 2023. god., te Uredbe o nazivima radnih mjesta, uvjetima za raspored i koeficijentima za obračun plaće u javnim službama donesene krajem veljače 2024. god. došlo je do povećanja plaća od 01.03.2024. god. što ne prati porast prihoda od HZZO. Za uskrsnicu koja je bila 9.200 € nisu osigurana sredstva.

-cijene usluga kao i potrošnog medicinskog i nemedicinskog materijala koji nabavljamo izvan ugovora o javnoj nabavi i dalje rastu.

-za četvrtu specijalizaciju (obiteljska medicina) koja je započela u prosincu 2023. god. još uvijek nije potpisan ugovor o dodjeli bespovratnih sredstava u okviru projekta „Specijalističko usavršavanje doktora medicine Doma zdravlja Korčula“ u okviru komponente „Jačanje otpornosti zdravstvenog sustava“ Nacionalnog plana oporavka i otpornosti 2021.-2026.

Specijalizaciju iz dermatologije i venerologije financiramo iz poticajnih mjera za zdravstvene radnike zdravstvenih ustanova DNŽ za što nemamo prihode u prvih šest mjeseci 2024. god. (plaća liječnice na specijalizaciji za navedeno razdoblje iznosi 19.130 eura.)

-za UZV uređaj za ginekologiju i opstetriciju vrijednosti 68.500 € očekujemo u narednom razdoblju sredstva pomoći Grada Korčula i općina Smokvica, Lumbarda, Korčula, Orebić i Trpanj u iznosu 50.545. eura.

-specijalističke usluge laboratorija zbog administrativnih problema vezanih za ugovaranje nisu plaćene, za 2023. i 2024. god., a izvršene su.

Stanje novčanih sredstva 01.01.2024. god. bilo je 40.815,34 €

Stanje novčanih sredstava 30.06.2024. god. bilo je 24.042,46 €

**OBRAZLOŽENJE POSEBNOG DIJELA IZVJEŠTAJA O IZVRŠENJU FINANCIJSKOG PLANA DOMA ZDRAVLJA KORČULA**

OBRAZLOŽENJE IZVRŠENJA AKTIVNOSTI I PROJEKATA

Uredno se provodi specijalizacija iz dermatologije i venerologije Josipe Mičunović dr.med., financirane najvećim dijelom iz poticajnog programa za zdravstvene radnike DNŽ.

U okviru NPOO prijavljen je projekt financiranja specijalizacija za obiteljsku medicinu., za internu medicinu, te za fizikalnu medicinu i rehabilitaciju. Ugovor o financiranju potpisan je kolovozu 2023. god.. Druga specijalizacija iz obiteljske medicine započela 27.12. 2023. Još uvijek očekujemo potpisivanje, te nakon toga i financiranje navedene specijalizacije.

Nastavljena je dobra suradnja sa Zakladom Vera i dr. Matko Miličić Maleško na projektu „Razvoj SKZZ skrbi u Domu zdravlja Korčula“ koja financira dolaske specijalista , ORL, dermatologa, hematologa, pedijatara alergologa. U prvih šest mjeseci 2024. god pregledano je 277 pacijenata. Osim toga Zaklada je donirala CTG uređaj za potrebe ginekološke ambulante vrijednosti 3.400,00 €

Iz decentraliziranih sredstava financirano je većim dijelom tekuće i investicijsko održavanje te nabavka dugotrajne imovine.

Postrojenje za voduvrijednosti 132.722,80 € nabavljeno je 2020. god. Temeljem zaključka Dubrovačko-neretvanske županije od 05.10.2020. god. i Suglasnosti Ministarstva zdravstva od 19.10.2020. god. financiranje nabave postrojenja za vodu predviđeno je iz sredstava za decentralizirane funkcije Dubrovačko-neretvanske županije kroz razdoblje od 5 godina, u pet jednakih godišnjih rata od 26.544,56 €, počevši od 2020. god., što znači da je otplatom pete rate u 2024. god u cijelosti otplaćeno.

Temeljem ugovora s Gradom Korčula sufinanciran je smještaj medicinskog osoblja i dolazaka kirurga.

Također su uredno nastavljeni dolasci specijalista temeljem ugovora s HZZO-om; i to urologa i neurologa.

01.04.2024. god. Dom zdravlja Korčula je preuzeo ordinaciju za primarnu zdravstvenu zaštitu žena nakon završene specijalizacije iz ginekologije i opstetricije financirane sredstvima EU Projekta „Specijalističko usavršavanje doktora medicine iz ginekologije i opstetricije“, te odlaska liječnika specijaliste iz ginekologije i opstetricije u mirovinu.

U svibnju 2024. god. izvršena je primopredaja novog ultrazvučnog uređaja Samsung Hera W9 koji je nabavljen za ambulantu primarne zdravstvene zaštite žena zajedničkim sufinanciranjem Dubrovačko-neretvanske županije, Grada Korčule, Općina Orebić, Lumbarda, Smokvica, Trpanj,donaciji Lige protiv raka Korčula – Pelješac – Lastovo – Mljet te vlastitim prihodima.

U travnju 2024. god. izvršena je primopredaja CT uređaja vrijednog 475.000 eura bez PDV-a odnosno 593.750 eura s PDV-om. Dubrovačko-neretvanska županija je sufinancirala nabavku uređaja za Dom zdravlja Korčula u iznosu 132.723 eura dok je Ministarstvo zdravstva sudjelovalo s 461.027 eura.

Liga protiv raka KPLM za nabavku UZV uređaja za ginekološku ambulantu uplatila 10.000 €. Osim toga Liga je donirala krevete s madracima za palijativnu skrb vrijednosti 10.900 €.

**POSEBNI IZVJEŠTAJI U GODIŠNJEM IZVJEŠTAJU O IZVRŠENJU FINANCIJSKOG PLANA DOMA ZDRAVLJA KORČULA**

**Izvještaj o korištenju sredstava fondova Europske unije**

Projekt „Specijalističko usavršavanje doktora medicine iz ginekologije i opstetricije“, prema ugovoru je započeo 26.03.2018. god. a završio 26.09.2023. Završni ZNS u iznosu 6.542,46 € plaćen je u 2024. god.

Projekt Specijalističko usavršavanje doktora medicine Doma zdravlja Korčula za fizikalnu medicinu i rehabilitaciju, za internu medicinu i za obiteljsku medicinu koji se financira iz nacionalnog programa oporavka i otpornosti ukupno je vrijedan 480.166,73 € započeo je u prosincu 2022. god. U 2024. god. je uprihodovano 47.325,23€, a potraživanje na 30.06.2024.god. za ZNS za ožujak, travanj i svibanj iznosio je 27.718,25 €. i bit će plaćen u srpnju 2024. god. Za druga specijalizaciju iz obiteljske medicine započetu 27.12. 2023još uvijek očekujemo potpisivanje ugovora.

Projekt temeljem ugovora o dodjeli potpore za pripravništvo u javnim službama, za Dom zdravlja Korčula za pripravništvo višeg fizioterapeuta i ing. medicinske radiologije sufinanciran je sredstvima EU i njegova ukupna je vrijednost iznosi 28.172,04 €. Sredstva su uplaćena za cijelo jednogodišnje razdoblje na početku pripravništva odnosno u studenom i prosincu 2024. god., a projekt se uspješno realizira tijekom 2024. god. Zbog rasta plaća uplaćeni iznos neće biti dostatan za plaće za jednogodišnje razdoblje.

Prema obavijesti Fonda za zaštitu okoliša i energetsku učinkovitost Projektni prijedlog „Energetska obnova zgrade ambulante u Kuni Pelješkoj“ udovoljava definiranim uvjetima i kriterijima Upute za prijavitelje te se isti nalazi na rezervnoj listi jer prelazi okvir raspoloživih sredstava utvrđen Pozivom za dostavu projektnih prijedloga „Energetska obnova zgrada javnog sektora“

Od traženih bespovratnih sredstava u iznosu 499.003,17 €, Odbor je utvrdio ukupno prihvatljive troškove u iznosu 230.125,40 € čime bespovratna sredstva iznose 184.690,28 €.

**Izvještaj o danim zajmovima i potraživanjima po danim zajmovima-**Dom zdravlja Korčula nije uzimao niti davao zajmove

**Izvještaj o stanju potraživanja o dospjelih obaveza te o stanju potencijalni obveza po osnovi sudskih sporova**

Stanje nenaplaćenih potraživanja na 30.06.2024 iznosi 500.086,47 €.

Stanje nepodmirenih dospjelih obaveza na 30.06.2024 iznosi 101.019,06 €.

Potencijalnih obaveza po osnovi sudskih sporova nemamo.

Korčula, 24.07.2024. Ravnatelj:

Sebastijan Fabris, dr. med. spec.